text: वाशिंगटन। अमेरिका के राष्ट्रपति डोनाल्ड ट्रंप ने मीडिया के खिलाफ अपनी लड़ाई को तेज करते हुए आरोप लगाया कि मशहूर समाचार पत्र द न्यूयॉर्क टाइम्स ‘झूठ लिखता’ है और इसके ‘‘इरादे नेक नहीं हैं।’’ ट्रंप ने ब्रेइटबार्ट न्यूज को दिए साक्षात्कार में कहा, ‘‘अगर तुम न्यूयॉर्क टाइम्स पढ़ते हो, अगर तुम न्यूयॉर्क टाइम्स पढ़ते हो, उसके इरादे बहुत खराब हैं, बहुत बुरे हैं।’’ उन्होंने कहा, ”कई मामलों में खबरें गलत होती हैं, लेकिन यह पूरे इरादे की बात है।’’